title: Provedbena uredba Komisije (EU) 2017/1589 оd 19. rujna 2017. o povlačenju prihvaćanja preuzete obveze za jednog proizvođača izvoznika na temelju Provedbene odluke 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera

text:
               20.9.2017

               HR

               Službeni list Europske unije

               L 241/21

         PROVEDBENA UREDBA KOMISIJE (EU) 2017/1589
   оd 19. rujna 2017.
   o povlačenju prihvaćanja preuzete obveze za jednog proizvođača izvoznika na temelju Provedbene odluke 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera
   EUROPSKA KOMISIJA,
   uzimajući u obzir Ugovor o funkcioniranju Europske unije („Ugovor”),
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna antidampinška uredba”), a posebno njezin članak 8.,
   uzimajući u obzir Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (2) („osnovna antisubvencijska uredba”), a posebno njezin članak 13.,
   uzimajući u obzir Provedbenu uredbu Vijeća (EU) br. 1238/2013 od 2. prosinca 2013. o uvođenju konačne antidampinške pristojbe i konačnoj naplati privremene pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (3), a posebno njezin članak 3.,
   uzimajući u obzir Provedbenu uredbu Komisije (EU) 2017/367 od 1. ožujka 2017. o uvođenju konačne antidampinške pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (4), a posebno njezin članak 2.,
   uzimajući u obzir Provedbenu uredbu Vijeća (EU) br. 1239/2013 od 2. prosinca 2013. o uvođenju konačne kompenzacijske pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (5), a posebno njezin članak 2.,
   uzimajući u obzir Provedbenu uredbu Komisije (EU) 2017/366 od 1. ožujka 2017. o uvođenju konačne kompenzacijske pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (6), a posebno njezin članak 2.,
   nakon obavješćivanja država članica,
   budući da:
   A.   PREUZETA OBVEZA I DRUGE POSTOJEĆE MJERE

               (1)

               Uredbom (EU) br. 513/2013 (7) Europska komisija („Komisija”) uvela je privremenu antidampinšku pristojbu na uvoz u Europsku uniju („Unija”) kristalnih silicijskih fotonaponskih modula („moduli”) i ključnih elemenata (tj. ćelija i pločica) podrijetlom ili poslanih iz Narodne Republike Kine („NRK”).

               (2)

               Skupina proizvođača izvoznika ovlastila je Kinesku gospodarsku komoru za uvoz i izvoz strojeva i elektroničkih proizvoda („CCCME”) da u njihovo ime Komisiji predloži preuzimanje obveze u vezi s cijenama, što je ona i učinila. Iz uvjeta te preuzete obveze u vezi s cijenama jasno je da je riječ o paketu pojedinačnih preuzetih obveza u vezi s cijenama za svakog pojedinačnog proizvođača izvoznika kojim, zbog praktičnosti upravljanja, koordinira CCCME.

               (3)

               Odlukom 2013/423/EU (8) Komisija je prihvatila tu preuzetu obvezu u vezi s cijenama u pogledu privremene antidampinške pristojbe. Uredbom (EU) br. 748/2013 (9) Komisija je izmijenila Uredbu (EU) br. 513/2013 radi uvođenja tehničkih izmjena potrebnih zbog prihvaćanja preuzete obveze u pogledu privremene antidampinške pristojbe.

               (4)

               Provedbenom uredbom (EU) br. 1238/2013 Vijeće je uvelo konačnu antidampinšku pristojbu na uvoz u Uniju modula i ćelija podrijetlom ili poslanih iz NRK-a („predmetni proizvodi”). Provedbenom uredbom (EU) br. 1239/2013 Vijeće je uvelo i konačnu kompenzacijsku pristojbu na uvoz predmetnih proizvoda u Uniju.

               (5)

               Nakon obavijesti o izmijenjenoj verziji preuzete obveze u vezi s cijenama koju je dostavila skupina proizvođača izvoznika („proizvođači izvoznici”) zajedno s CCCME-om, Provedbenom odlukom 2013/707/EU (10) Komisija je potvrdila prihvaćanje preuzete obveze u vezi s cijenama kako je izmijenjena („preuzeta obveza”) za razdoblje primjene konačnih mjera. U Prilogu toj Odluci navedeni su proizvođači izvoznici za koje je prihvaćena preuzeta obveza, među ostalim:

                           —

                           Chinaland Solar Energy Co. Ltd pod dodatnom oznakom TARIC B808 („Chinaland”).

               (6)

               Provedbenom odlukom 2014/657/EU (11) Komisija je prihvatila prijedlog proizvođačā izvoznika i CCCME-a za pojašnjenja u pogledu provedbe preuzete obveze za predmetne proizvode obuhvaćene preuzetom obvezom, to jest module i ćelije podrijetlom ili poslane iz NRK-a, trenutačno razvrstane u oznake KN ex 8541 40 90 (oznake TARIC 8541409021, 8541409029, 8541409031 i 8541409039), koje proizvode proizvođači izvoznici („obuhvaćeni proizvod”). Antidampinške i kompenzacijske pristojbe iz uvodne izjave 4. i preuzeta obveza dalje u tekstu zajednički se nazivaju „mjere”.

               (7)

               Provedbenom uredbom (EU) 2015/866 (12) Komisija je povukla prihvaćanje preuzete obveze za tri proizvođača izvoznika.

               (8)

               Provedbenom uredbom (EU) 2015/1403 (13) Komisija je povukla prihvaćanje preuzete obveze za još jednog proizvođača izvoznika.

               (9)

               Provedbenom uredbom (EU) 2015/2018 (14) Komisija je povukla prihvaćanje preuzete obveze za dva proizvođača izvoznika.

               (10)

               Obaviješću o pokretanju postupka objavljenom 5. prosinca 2015. u Službenom listu Europske unije
                   (15) Komisija je pokrenula ispitni postupak revizije zbog predstojećeg isteka antidampinških mjera.

               (11)

               Obaviješću o pokretanju postupka objavljenom 5. prosinca 2015. u Službenom listu Europske unije
                   (16) Komisija je pokrenula ispitni postupak revizije zbog predstojećeg isteka kompenzacijskih mjera.

               (12)

               Obaviješću o pokretanju postupka objavljenom 5. prosinca 2015. u Službenom listu Europske unije
                   (17) Komisija je pokrenula i djelomičnu privremenu reviziju antidampinških i kompenzacijskih mjera.

               (13)

               Provedbenom uredbom (EU) 2016/115 (18) Komisija je povukla prihvaćanje preuzete obveze za još jednog proizvođača izvoznika.

               (14)

               Provedbenom uredbom (EU) 2016/185 (19) Komisija je proširila konačnu antidampinšku pristojbu uvedenu Uredbom (EU) br. 1238/2013 na uvoz predmetnih proizvoda podrijetlom ili poslanih iz Narodne Republike Kine na uvoz predmetnog proizvoda poslanog iz Malezije i Tajvana, neovisno o tome je li deklariran kao proizvod podrijetlom iz Malezije i Tajvana.

               (15)

               Provedbenom uredbom (EU) 2016/184 (20) Komisija je proširila konačnu kompenzacijsku pristojbu uvedenu Uredbom (EU) br. 1239/2013 na uvoz predmetnih proizvoda podrijetlom ili poslanih iz Narodne Republike Kine na uvoz predmetnog proizvoda poslanog iz Malezije i Tajvana, neovisno o tome je li deklariran kao proizvod podrijetlom iz Malezije i Tajvana.

               (16)

               Provedbenom uredbom (EU) 2016/1045 (21) Komisija je povukla prihvaćanje preuzete obveze za još jednog proizvođača izvoznika.

               (17)

               Provedbenom uredbom (EU) 2016/1382 (22) Komisija je povukla prihvaćanje preuzete obveze za još pet proizvođača izvoznika.

               (18)

               Provedbenom uredbom (EU) 2016/1402 (23) Komisija je povukla prihvaćanje preuzete obveze za još tri proizvođača izvoznika.

               (19)

               Provedbenom uredbom (EU) 2016/1998 (24) Komisija je povukla prihvaćanje preuzete obveze za još pet proizvođača izvoznika.

               (20)

               Provedbenom uredbom (EU) 2016/2146 (25) Komisija je povukla prihvaćanje preuzete obveze za još dva proizvođača izvoznika.

               (21)

               Nakon revizije zbog predstojećeg isteka mjera i privremene revizije iz uvodnih izjava 10. do 12. Komisija je Provedbenom uredbom (EU) 2017/366 i Provedbenom uredbom (EU) 2017/367 zadržala mjere na snazi.

               (22)

               Obaviješću o pokretanju postupka objavljenom 3. ožujka 2017. u Službenom listu Europske unije
                   (26) Komisija je pokrenula i djelomičnu privremenu reviziju oblika mjera.

               (23)

               Provedbenom uredbom (EU) 2017/454 (27) Komisija je povukla prihvaćanje preuzete obveze za četiri proizvođača izvoznika.

               (24)

               Provedbenom odlukom (EU) 2017/615 (28) Komisija je prihvatila prijedlog skupine proizvođača izvoznika i CCCME-a u pogledu provedbe preuzete obveze.

               (25)

               Provedbenom uredbom (EU) 2017/941 (29) Komisija je povukla prihvaćanje preuzete obveze za dva proizvođača izvoznika.

               (26)

               Provedbenom uredbom (EU) 2017/1408 (30) Komisija je povukla prihvaćanje preuzete obveze za još dva proizvođača izvoznika.

               (27)

               Provedbenom uredbom (EU) 2017/1497 (31) Komisija je povukla prihvaćanje preuzete obveze za jednog proizvođača izvoznika.

               (28)

               Provedbenom uredbom (EU) 2017/1524 (32) Komisija je povukla prihvaćanje preuzete obveze za dva proizvođača izvoznika.

         B.   UVJETI PREUZETE OBVEZE

               (29)

               Proizvođači izvoznici složili su se, među ostalim, da neće prodavati obuhvaćeni proizvod prvom nezavisnom kupcu u Uniji po cijeni nižoj od određene najniže uvozne cijene, u okviru povezane godišnje razine uvoza u Uniju („godišnja razina”) utvrđene preuzetom obvezom. Najniža uvozna cijena određena je na temelju novčanog ekvivalenta. Ako uvjet plaćanja nije novčani ekvivalent, pri usporedbi sukladnosti s najnižom uvoznom cijenom od vrijednosti računa odbija se određeni iznos.

               (30)

               Proizvođači izvoznici dogovorili su se i da će obuhvaćeni proizvod prodavati samo putem izravne prodaje. Za potrebe preuzete obveze izravna se prodaja definira kao prodaja prvom nezavisnom kupcu u Uniji ili putem povezane strane u Uniji navedene u preuzetoj obvezi.

               (31)

               U preuzetoj je obvezi u obliku otvorenog popisa navedeno što se smatra kršenjem preuzete obveze. Taj popis kršenja preuzete obveze uključuje neizravnu prodaju u Uniji koju su izvršila društva koja nisu navedena u preuzetoj obvezi.

               (32)

               Osim toga, na temelju preuzete obveze proizvođači izvoznici dužni su Komisiji svaka tri mjeseca dostaviti detaljne podatke o svakoj izvoznoj prodaji i preprodaji u Uniji („tromjesečna izvješća”). Time se podrazumijeva da podatci dostavljeni u tim tromjesečnim izvješćima moraju biti potpuni i točni te da su prijavljene transakcije potpuno u skladu s uvjetima preuzete obveze. Izvješćivanje o preprodaji u Uniji posebna je obveza ako se obuhvaćeni proizvod prodaje prvom nezavisnom kupcu putem povezanog uvoznika. Komisija jedino na temelju tih izvješća može pratiti je li preprodajna cijena povezanog uvoznika prvom nezavisnom kupcu u skladu s najnižom uvoznom cijenom.

               (33)

               Proizvođač izvoznik odgovoran je za kršenje preuzete obveze koje počini bilo koje od njegovih povezanih društava bez obzira na to je li to društvo navedeno u preuzetoj obvezi.

               (34)

               U preuzetoj obvezi nadalje je utvrđeno da se prihvaćanje preuzete obveze od strane Komisije temelji na povjerenju te da bi svaki postupak koji bi naštetio odnosu povjerenja s Komisijom trebao biti opravdan razlog za povlačenje prihvaćanja preuzete obveze.

         C.   PRAĆENJE PROIZVOĐAČA IZVOZNIKA

               (35)

               Pri praćenju poštovanja preuzete obveze Komisija je provjerila podatke koje je podnio Chinaland, a koji se odnose na preuzetu obvezu. Komisija je provjerila i javno dostupne podatke o korporativnoj strukturi društva Chinaland.

               (36)

               Komisija je primila i dokaze od carinskih tijela jedne države članice na temelju članka 8. stavka 9. i članka 14. stavka 7. osnovne antidampinške uredbe i članka 13. stavka 9. i članka 24. stavka 7. osnovne antisubvencijske uredbe.

               (37)

               Nalazi navedeni u uvodnim izjavama 38. do 40. odnose se na probleme utvrđene za Chinaland, koji Komisiju obvezuju da povuče prihvaćanje preuzete obveze za tog proizvođača izvoznika.

         D.   RAZLOZI ZA POVLAČENJE PRIHVAĆANJA PREUZETE OBVEZE

               (38)

               U svojim tromjesečnim izvješćima društvo Chinaland prijavilo je prodajne transakcije obuhvaćenog proizvoda jednom navodno nepovezanom uvozniku u Uniji i izdalo račune na temelju preuzete obveze. Vrijednost tih transakcija bila je oko 20 % njegove ukupne prodaje u Uniji. Na temelju informacija dostupnih Komisiji uvoznik uključen u te transakcije bio je povezan s društvom Chinaland. Konkretno, nekoliko prodajnih transakcija tog navodno nepovezanog uvoznika provelo je dvoje službenika društva Chinaland. U komunikaciji s krajnjim kupcima ti su službenici izjavili da je taj navodno nepovezani kupac društvo iz Unije koje pripada društvu Chinaland. Računi elektroničke pošte tih službenika također upućuju na društvo Chinaland. Komisija je analizirala taj model trgovanja. Budući da taj uvoznik nije naveden kao povezana strana u preuzetoj obvezi, društvo Chinaland prekršilo je uvjete preuzete obveze opisane u uvodnoj izjavi 30.

               (39)

               Osim toga, prodaja tog uvoznika prvom nezavisnom kupcu u Uniji bila je provedena po cijeni nižoj od najniže uvozne cijene. Stoga je društvo Chinaland prekršilo uvjete preuzete obveze opisane u uvodnim izjavama 29. i 33.

               (40)

               Ni jedna transakcija preprodaje povezanog uvoznika nije prijavljena Komisiji. Stoga je društvo Chinaland prekršilo i uvjete preuzete obveze opisane u uvodnim izjavama 32. i 33.

               (41)

               Komisija je analizirala nalaze iz uvodnih izjava 38. do 40. i zaključila da je narušen i odnos povjerenja s Komisijom.

         E.   NEVALJANOST RAČUNA NA TEMELJU PREUZETE OBVEZE

               (42)

               Transakcije neizravne prodaje koje je izvršilo društvo Chinaland povezane su sa sljedećim računima na temelju preuzete obveze:

                           Broj trgovačkog računa uz robu koja podliježe preuzetoj obvezi

                           Datum

                           CHN160765

                           8.10.2016.

                           CHN160839

                           18.8.2016.

                           CHN160759

                           18.8.2016.

                           CHN160739

                           27.7.2016.

                           CHN160608

                           25.7.2016.

                           CHN160743

                           27.7.2016.

                           CHN160815

                           18.8.2016.

                           CHN160730

                           9.8.2016.

                           CHN160760

                           18.8.2016.

                           CHN160833-2

                           20.8.2016.

                           CHN160648

                           9.8.2016.

                           CHN160818

                           18.8.2016.

                           CHN160828

                           22.8.2016.

                           CHN160834

                           13.8.2016.

                           CHN160755

                           13.8.2016.

                           CHN160738

                           27.7.2016.

                           CHN160737

                           9.8.2016.

                           CHN160764

                           16.8.2016.

                           CHN160803

                           27.9.2016.

                           CHN160804

                           9.8.2016.

                           CHN160719

                           22.7.2016.

                           CHN160736

                           13.7.2016.

                           CHN160631

                           6.7.2016.

                           CHN160901

                           20.8.2016.

                           CHN160731

                           9.8.2016.

                           CHN160822

                           22.8.2016.

                           CHN160718

                           13.7.2016.

                           CHN160835

                           13.8.2016.

                           CHN160314

                           7.4.2016.

                           CHN160528

                           16.6.2016.

                           CHN160628

                           25.6.2016.

                           CHN160436

                           27.4.2016.

                           CHN160632

                           29.6.2016.

                           CHN160513

                           2.6.2016.

                           CHN160622

                           12.6.2016.

                           CHN160430

                           3.5.2016.

                           CHN160405

                           7.4.2016.

                           CHN160507-1

                           25.4.2016.

                           CHN160505

                           29.4.2016.

                           CHN160551

                           18.6.2016.

                           CHN150739

                           6.1.2016.

                           CHN151131

                           15.1.2016.

                           CHN160322

                           25.3.2016.

                           CHN160337

                           24.3.2016.

                           CHN160313

                           28.3.2016.

               (43)

               Stoga se u skladu s člankom 3. stavkom 2. točkom (b) Provedbene uredbe (EU) br. 1238/2013 i člankom 2. stavkom 2. točkom (b) Provedbene uredbe (EU) br. 1239/2013 ti računi proglašavaju nevaljanima. Carinski dug nastao u trenutku prihvaćanja deklaracije za puštanje u slobodni promet nacionalna carinska tijela trebala bi naplatiti u skladu s člankom 105. stavcima 3. do 6. Uredbe (EU) br. 952/2013 Europskog parlamenta i Vijeća (33) o Carinskom zakoniku Unije kada stupi na snagu povlačenje preuzete obveze u odnosu na proizvođača izvoznika. Nacionalna carinska tijela nadležna za naplatu pristojbi bit će o tome obaviještena.

               (44)

               U tom kontekstu Komisija podsjeća da je u skladu s člankom 3. stavkom 1. točkom (b) u vezi s Prilogom III. točkom 7. Provedbene uredbe (EU) br. 1238/2013, člankom 2. stavkom 1. točkom (b) u vezi s Prilogom III. točkom 7. Provedbene uredbe (EU) 2017/367 i u skladu s člankom 2. stavkom 1. točkom (b) u vezi s Prilogom 2. točkom 7. Provedbene uredbe (EU) br. 1239/2013, člankom 2. stavkom 2. točkom (b) u vezi s Prilogom 2. točkom 7. Provedbene uredbe (EU) 2017/366, uvoz oslobođen pristojbi samo ako su na računu navedeni cijena i mogući rabati za obuhvaćeni proizvod. Ako ti uvjeti nisu ispunjeni, pristojbe se moraju platiti čak i ako Komisija trgovački račun uz robu nije proglasila nevaljanim.

         F.   PROCJENA IZVEDIVOSTI PREUZETE OBVEZE U CJELINI

               (45)

               Preuzetom obvezom određeno je da kršenje koje je počinio pojedinačni proizvođač izvoznik ne dovodi automatski do povlačenja prihvaćanja preuzete obveze za sve proizvođače izvoznike. U tom slučaju Komisija treba procijeniti utjecaj takvog kršenja na izvedivost preuzete obveze za sve proizvođače izvoznike i CCCME.

               (46)

               Komisija je stoga procijenila utjecaj kršenja koja je počinilo društvo Chinaland na izvedivost preuzete obveze za sve proizvođače izvoznike i CCCME.

               (47)

               Ovaj predmet sličan je prethodnim predmetima povlačenja prihvaćanja. Komisija je tada već obavijestila CCCME da bi, nastave li se slična kršenja, Komisija mogla ponovno ocijeniti sveukupnu izvedivost preuzete obveze (34). Komisija i dalje zadržava pravo to učiniti.

         G.   PISANI PODNESCI I SASLUŠANJA

               (48)

               Zainteresiranim stranama omogućeno je da budu saslušane te da iznesu primjedbe u skladu s člankom 8. stavkom 9. osnovne antidampinške uredbe i člankom 13. stavkom 9. osnovne antisubvencijske uredbe.

               (49)

               Nakon objave Chinaland je dostavio svoje primjedbe. Osporio je odnos s uvoznikom u Uniji.

               (50)

               Chinaland je tvrdio i da je uvoznik u Uniji u vlasništvu druge osobe, a ne proizvođača izvoznika. Chinaland je nadalje tvrdio da su dva službenika (na koje se odnosi uvodna izjava 38.) koja su uputila na povezanost uvoznika i društva Chinaland radila za osobni interes bez odobrenja društva Chinaland. No, bez dokaza za suprotno, Komisija smatra da se komunikacija izvoznikovih službenika s trećim osobama ostvarena u okviru uobičajenih poslovnih aktivnosti mora pripisati društvu Chinaland. Chinaland nije pobio tu pretpostavku te je tvrdnja stoga odbijena.

               (51)

               Chinaland je osporio i proglašenje računa nevaljanima. Tvrdio je da Komisija ne može uvesti pristojbe/naložiti carinskim tijelima za naplatu carine na uvoz koji je pušten u slobodni promet prije datuma povlačenja prihvaćanja preuzete obveze ako uvoz nije bio evidentiran. Za tu se tvrdnju pozvao na članke 8. i 13. osnovne antidampinške uredbe i osnovne antisubvencijske uredbe. No takvo tumačenje nije točno. U skladu s člankom 8. stavkom 10. osnovne antidampinške uredbe i člankom 13. stavkom 10. osnovne antisubvencijske uredbe privremene pristojbe mogu se retroaktivno uvesti na ograničeno razdoblje u kojem je uvoz evidentiran. No te se odredbe odnose na neki drugi trenutak u antidampinškom ili antisubvencijskom ispitnom postupku. Spomenuti članci ne primjenjuju se na predmetni slučaj jer je u njemu ispitni postupak završio 2013. uvođenjem konačnih antidampinških i kompenzacijskih pristojbi i dobrovoljnim pristankom nekih proizvođača izvoznika predmetnog proizvoda, među ostalima Chinalanda, da umjesto plaćanja tih pristojbi za uklanjanje štete nastale njihovom dampinškom praksom preuzmu obveze u vezi s cijenama. U svakom slučaju, retroaktivno poništenje računa i s njime povezanog zahtjeva za plaćanje nepodmirenih obveza nije izvršeno u skladu s tim odredbama. Ta je tvrdnja stoga odbijena.

               (52)

               Chinaland je tvrdio i da Komisija ne smije retroaktivno uvesti pristojbe a da ne povrijedi načelo zabrane retroaktivnosti, jer je navodno i sama u jednom drugom slučaju priznala da takvo retroaktivno povlačenje prihvaćanja (35) nije pravno utemeljeno. Chinaland navodi i jednu prethodnu odluku prema kojoj navodno zaslužuje isti tretman (36). Kao prvo, valja istaknuti da se svaka Komisijina odluka o povlačenju prihvaćanja preuzete obveze donosi pojedinačno. Odluke donesene u tim pojedinačnim slučajevima stoga su ograničene i odnose se isključivo na te okolnosti tako da se u zaključivanju ne može povlačiti paralela s nekim drugim slučajem. Kako bilo, Chinaland nije obrazložio kako njegov slučaj nalikuje slučaju proizvođača izvoznika iz Provedbene uredbe (EU) 2015/866. Drugo, točno je da su aktivnosti europskih institucija podložne općim pravnim načelima, posebno onima pravne sigurnosti i zabrane retroaktivnosti. Međutim Komisija podsjeća na to da prema ustaljenoj sudskoj praksi Suda gospodarski subjekt ne može legitimno očekivati da će se zadržati neka „postojeća situacija” koja se može promijeniti odlukama institucija Unije u okviru njihovih diskrecijskih ovlasti (37). Načelo legitimnih očekivanja ne odnosi se na situacije u kojima nije bilo legitimnih očekivanja, posebice ako je gospodarski subjekt otpočetka upozoren na posljedice kršenja preuzete obveze konkretnim transakcijama. U tom je kontekstu očito da, kad je riječ o netočnim ili nepotpunim računima na temelju preuzete obveze, redovne antidampinške/kompenzacijske pristojbe koje bi se inače naplatile od tog proizvođača izvoznika ostaju na snazi kao da i nije podnio račun na temelju preuzete obveze, a pristojbe koje zbog toga nisu bile plaćene moraju se platiti kao da izuzeće i ne postoji. Treće, takvo poništenje računa na temelju preuzete obveze i s tim povezana izloženost neplaćenim pristojbama ne smatra se retroaktivnim uvođenjem mjera u smislu prava Unije, niti je obuhvaćeno člankom 10. stavkom 5. osnovne antidampinške uredbe i člankom 16. stavkom 5. osnovne antisubvencijske uredbe. To je potvrđeno i činjenicom da Chinaland ne nudi definiciju „retroaktivnosti” koja bi odstupala od utvrđenog općeg načela prava Europske unije iz prethodno navedene sudske prakse. Zbog navedenih razloga odbačene su tvrdnje društva Chinaland protiv povlačenja prihvaćanja preuzete obveze.

         H.   POVLAČENJE PRIHVAĆANJA PREUZETE OBVEZE I UVOĐENJE KONAČNIH PRISTOJBI

               (53)

               Stoga, u skladu s člankom 8. stavkom 9. osnovne antidampinške uredbe, člankom 13. stavkom 9. osnovne antisubvencijske uredbe te u skladu s uvjetima preuzete obveze, Komisija je zaključila da bi trebalo povući prihvaćanje preuzete obveze za društvo Chinaland.

               (54)

               Sukladno tomu, u skladu s člankom 8. stavkom 9. osnovne antidampinške uredbe i člankom 13. stavkom 9. osnovne antisubvencijske uredbe, konačna antidampinška pristojba uvedena člankom 1. Provedbene uredbe (EU) 2017/367 i konačna kompenzacijska pristojba uvedena člankom 1. Provedbene uredbe (EU) br. 1239/2013 i zadržana na snazi člankom 1. Provedbene uredbe (EU) 2017/366 automatski se primjenjuju na uvoz predmetnog proizvoda podrijetlom ili poslanoga iz NRK-a, koji je proizvelo društvo Chinaland, od dana stupanja na snagu ove Uredbe.

               (55)

               Komisija osim toga podsjeća da bi carinska tijela država članica koja imaju naznaka da cijena iskazana na računu izdanom na temelju preuzete obveze ne odgovara stvarno plaćenoj cijeni trebala ispitati je li prekršena obveza o navođenju rabata na računima izdanima na temelju preuzete obveze i je li primijenjena najniža uvozna cijena. Ako zaključe da je ta obveza prekršena ili da nije primijenjena najniža uvozna cijena, carinska tijela država članica trebala bi naplatiti pristojbe. Komisija bi u tim slučajevima, kako bi olakšala rad carinskim tijelima država članica na temelju članka 4. stavka 3. Ugovora, trebala staviti na raspolaganje povjerljivi tekst preuzete obveze i druge informacije o preuzetoj obvezi, isključivo za potrebe nacionalnog postupka.

               (56)

               U informativne svrhe u tablici u Prilogu II. ovoj Uredbi navedeni su proizvođači izvoznici na čiju preuzetu obvezu prihvaćenu Provedbenom odlukom 2013/707/EU ne utječe ova Uredba,

         DONIJELA JE OVU UREDBU:
   Članak 1.
   Povlači se prihvaćanje preuzete obveze u odnosu na sljedeće društvo:

               Naziv društva

               Dodatna oznaka TARIC

               CHINALAND SOLAR ENERGY CO. LTD

               B808

         Članak 2.
   1.   Računi na temelju preuzete obveze navedeni u Prilogu I. ovoj Uredbi proglašavaju se nevaljanima.
   2.   Naplaćuju se antidampinške i antisubvencijske pristojbe koje su dospjele u trenutku prihvaćanja carinske deklaracije za puštanje u slobodni promet u skladu s člankom 3. stavkom 2. točkom (b) Provedbene uredbe (EU) br. 1238/2013 i člankom 2. stavkom 2. točkom (b) Provedbene uredbe (EU) br. 1239/2013.
   Članak 3.
   1.   Ako carinska tijela država članica imaju naznaka da cijena iskazana na računu koji je na temelju preuzete obveze u skladu s člankom 3. stavkom 1. točkom (b) Provedbene uredbe (EU) br. 1238/2013, člankom 2. stavkom 1. točkom (b) Provedbene uredbe (EU) 2017/367, člankom 2. stavkom 1. točkom (b) Provedbene uredbe (EU) br. 1239/2013 i člankom 2. stavkom 1. točkom (b) Provedbene uredbe (EU) 2017/366 izdalo neko društvo čija je preuzeta obveza prvobitno prihvaćena Provedbenom odlukom 2013/707/EU ne odgovara plaćenoj cijeni te da je stoga moguće da su ta društva prekršila preuzetu obvezu, carinska tijela država članica mogu, ako je to potrebno za provedbu nacionalnog postupka, zatražiti od Komisije primjerak preuzete obveze i druge informacije za provjeru primjenjive najniže uvozne cijene na dan izdavanja računa na temelju preuzete obveze.
   2.   Ako se provjerom utvrdi da je plaćena cijena niža od najniže uvozne cijene, naplaćuju se pristojbe koje u tom slučaju dospijevaju u skladu s člankom 8. stavkom 9. Uredbe (EU) 2016/1036 i člankom 13. stavkom 9. Uredbe (EU) 2016/1037.
   Ako se provjerom utvrdi da popusti i rabati nisu iskazani na trgovačkom računu, naplaćuju se pristojbe koje u tom slučaju dospijevaju u skladu s člankom 3. stavkom 2. točkom (a) Provedbene uredbe (EU) br. 1238/2013, člankom 2. stavkom 2. točkom (a) Provedbene uredbe (EU) 2017/367, člankom 2. stavkom 2. točkom (a) Provedbene uredbe (EU) br. 1239/2013 i člankom 2. stavkom 2. točkom (a) Provedbene uredbe (EU) 2017/366.
   3.   Informacije u skladu sa stavkom 1. smiju se upotrijebiti samo u svrhu naplate pristojbi u skladu s člankom 3. stavkom 2. točkom (a) Provedbene uredbe (EU) br. 1238/2013, člankom 2. stavkom 2. točkom (a) Provedbene uredbe (EU) 2017/367, člankom 2. stavkom 2. točkom (a) Provedbene uredbe (EU) br. 1239/2013 i člankom 2. stavkom 2. točkom (a) Provedbene uredbe (EU) 2017/366. Carinska tijela država članica u tom kontekstu mogu dužniku kojeg se tereti za te pristojbe dostaviti te informacije samo u svrhu zaštite njegova prava na obranu. Te se informacije nipošto ne smiju otkriti trećim osobama.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. rujna 2017.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  SL L 176, 30.6.2016., str. 55.

      (3)  SL L 325, 5.12.2013., str. 1.

      (4)  SL L 56, 3.3.2017., str. 131.

      (5)  SL L 325, 5.12.2013., str. 66.

      (6)  SL L 56, 3.3.2017., str. 1.

      (7)  SL L 152, 5.6.2013., str. 5.

      (8)  SL L 209, 3.8.2013., str. 26.

      (9)  SL L 209, 3.8.2013., str. 1.

      (10)  SL L 325, 5.12.2013., str. 214.

      (11)  SL L 270, 11.9.2014., str. 6.

      (12)  SL L 139, 5.6.2015., str. 30.

      (13)  SL L 218, 19.8.2015., str. 1.

      (14)  SL L 295, 12.11.2015., str. 23.

      (15)  SL C 405, 5.12.2015., str. 8.

      (16)  SL C 405, 5.12.2015., str. 20.

      (17)  SL C 405, 5.12.2015., str. 33.

      (18)  SL L 23, 29.1.2016., str. 47.

      (19)  SL L 37, 12.2.2016., str. 76.

      (20)  SL L 37, 12.2.2016., str. 56.

      (21)  SL L 170, 29.6.2016., str. 5.

      (22)  SL L 222, 17.8.2016., str. 10.

      (23)  SL L 228, 23.8.2016., str. 16.

      (24)  SL L 308, 16.11.2016., str. 8.

      (25)  SL L 333, 8.12.2016., str. 4.

      (26)  SL C 67, 3.3.2017., str. 16.

      (27)  SL L 71, 16.3.2017., str. 5.

      (28)  SL L 86, 31.3.2017., str. 14.

      (29)  SL L 142, 2.6.2017., str. 43.

      (30)  SL L 201, 2.8.2017., str. 3.

      (31)  SL L 218, 24.8.2017., str. 10.

      (32)  SL L 230, 6.9.2017., str. 11.

      (33)  SL L 269, 10.10.2013., str. 1.

      (34)  Provedbena uredba (EU) 2016/1402, uvodna izjava 37.

      (35)  Provedbena uredba (EU) 2015/1403, uvodne izjave 30. do 32.

      (36)  Provedbena uredba (EU) 2015/866, uvodne izjave 88. i 89.

      (37)  Presuda od 17. listopada 1996., Konservenfabrik Lubella protiv Hauptzollamt Cottbus, C-64/95, EU:1996:388, točka 31. Vidjeti također, u novije vrijeme, presudu od 10. prosinca 2015., SIA Veloserviss, predmet C-427/14, EU:C:2015:803, točka 39.

      PRILOG I.
      Popis računa na temelju preuzete obveze koje je izdalo društvo CHINALAND SOLAR ENERGY CO. LTD, a proglašavaju se nevaljanima:

                  Broj trgovačkog računa uz robu koja podliježe preuzetoj obvezi

                  Datum

                  CHN160765

                  8.10.2016.

                  CHN160839

                  18.8.2016.

                  CHN160759

                  18.8.2016.

                  CHN160739

                  27.7.2016.

                  CHN160608

                  25.7.2016.

                  CHN160743

                  27.7.2016.

                  CHN160815

                  18.8.2016.

                  CHN160730

                  9.8.2016.

                  CHN160760

                  18.8.2016.

                  CHN160833-2

                  20.8.2016.

                  CHN160648

                  9.8.2016.

                  CHN160818

                  18.8.2016.

                  CHN160828

                  22.8.2016.

                  CHN160834

                  13.8.2016.

                  CHN160755

                  13.8.2016.

                  CHN160738

                  27.7.2016.

                  CHN160737

                  9.8.2016.

                  CHN160764

                  16.8.2016.

                  CHN160803

                  27.9.2016.

                  CHN160804

                  9.8.2016.

                  CHN160719

                  22.7.2016.

                  CHN160736

                  13.7.2016.

                  CHN160631

                  6.7.2016.

                  CHN160901

                  20.8.2016.

                  CHN160731

                  9.8.2016.

                  CHN160822

                  22.8.2016.

                  CHN160718

                  13.7.2016.

                  CHN160835

                  13.8.2016.

                  CHN160314

                  7.4.2016.

                  CHN160528

                  16.6.2016.

                  CHN160628

                  25.6.2016.

                  CHN160436

                  27.4.2016.

                  CHN160632

                  29.6.2016.

                  CHN160513

                  2.6.2016.

                  CHN160622

                  12.6.2016.

                  CHN160430

                  3.5.2016.

                  CHN160405

                  7.4.2016.

                  CHN160507-1

                  25.4.2016.

                  CHN160505

                  29.4.2016.

                  CHN160551

                  18.6.2016.

                  CHN150739

                  6.1.2016.

                  CHN151131

                  15.1.2016.

                  CHN160322

                  25.3.2016.

                  CHN160337

                  24.3.2016.

                  CHN160313

                  28.3.2016.

      PRILOG II.
      Popis trgovačkih društava:

                  Naziv društva

                  Dodatna oznaka TARIC

                  Jiangsu Aide Solar Energy Technology Co. Ltd

                  B798

                  Anhui Chaoqun Power Co. Ltd

                  B800

                  Anji DaSol Solar Energy Science Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai Chaori Solar Energy Science Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yuhuan Sinosola Science Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science Technology Limited Liability Company
                  Zhejiang Yauchong Light Energy Science Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Provedbena uredba Komisije (EU) br. 319/2013 od 8. travnja 2013. o odstupanju od članka 63. stavka 2. točke (a) Uredbe Vijeća (EZ) br. 1234/2007 za tržišnu godinu 2012./2013. u pogledu datuma za obavješćivanje o prijenosu viška šećera

text:
               03/Sv. 070

               HR

               Službeni list Europske unije

               220

         32013R0319

               L 099/13

               SLUŽBENI LIST EUROPSKE UNIJE

               08.04.2013.

         PROVEDBENA UREDBA KOMISIJE (EU) br. 319/2013
   od 8. travnja 2013.
   o odstupanju od članka 63. stavka 2. točke (a) Uredbe Vijeća (EZ) br. 1234/2007 za tržišnu godinu 2012./2013. u pogledu datuma za obavješćivanje o prijenosu viška šećera
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno točku (c) njezinog članka 85. u vezi s člankom 4.,
   budući da:

               (1)

               U skladu s člankom 63. stavkom 2. točkom (a) Uredbe (EZ) br. 1234/2007, svako poduzeće koje se odluči za prijenos cijele ili dijela proizvodnje koja prelazi njegovu kvotu, mora o svojoj odluci obavijestiti dotičnu državu članicu. Ta se informacija mora predati prije datuma koji određuje svaka država članica u skladu s rokovima predviđenima tim člankom.

               (2)

               Kako bi se olakšala opskrba šećerom izvan kvote na tržištu Unije i tako omogućilo poduzećima da odgovore na nepredviđene promjene u potražnji u ranim mjesecima tržišne godine 2012./2013., potrebno je državama članicama dati mogućnost da odrede kasnije datume od onih predviđenih u članku 63. stavku 2. točki (a) Uredbe (EZ) br. 1234/2007.

               (3)

               Stoga je za tržišnu godinu 2012./2013. primjereno odstupiti od članka 63. stavka 2. točke (a) Uredbe (EZ) br. 1234/2007.

               (4)

               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Odstupajući od članka 63. stavka 2. točke (a) Uredbe (EZ) br. 1234/2007 za tržišnu godinu 2012./2013., poduzeća koja se, u skladu s člankom 63. stavkom 1. te Uredbe, odluče prenijeti količine viška šećera, o tome obavješćuju dotičnu državu članicu prije datuma koji određuje država članica, a koji je između 1. veljače i 15. kolovoza 2013.
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   Primjenjuje se do 30. rujna 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. travnja 2013.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str 1.


title: Provedbena Uredba Vijeća (EU) br. 502/2011 od 23. svibnja 2011. o provedbi Uredbe (EU) br. 204/2011 o mjerama ograničavanja s obzirom na stanje u Libiji

text:
               11/Sv. 032

               HR

               Službeni list Europske unije

               307

         32011R0502

               L 136/24

               SLUŽBENI LIST EUROPSKE UNIJE

               23.05.2011.

      PROVEDBENA UREDBA VIJEĆA (EU) br. 502/2011
   od 23. svibnja 2011.
   o provedbi Uredbe (EU) br. 204/2011 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (1), a posebno njezin članak 16. stavak 2.,
   budući da:

               (1)

               Dana 2. ožujka 2011. Vijeće je donijelo Uredbu (EU) br. 204/2011 o mjerama ograničavanja s obzirom na stanje u Libiji.

               (2)

               S obzirom na ozbiljnost stanja u Libiji i u skladu s Provedbenom odlukom Vijeća 2011/300/ZVSP od 23. svibnja 2011. o provedbi Odluke 2011/137/ZVSP o mjerama ograničavanja s obzirom na stanje u Libiji (2), trebalo bi uvrstiti dodatnu osobu i dodatni subjekt na popis osoba i subjekata koji podliježu mjerama ograničavanja kako je utvrđeno u Prilogu III. Uredbi (EU) br. 204/2011,

         DONIJELO JE OVU UREDBU:
   Članak 1.
   Osoba i subjekt navedeni u Prilogu ovoj Uredbi dodaju se na popis određen u Prilogu III. Uredbi (EU) br. 204/2011.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. svibnja 2011.

            Za Vijeće

            Predsjednica

         C. ASHTON

      (1)  SL L 58, 3.3.2011., str. 1.

      (2)  SL L 136, 24.5.2011., str. 85.
   PRILOG

      OSOBA I SUBJEKT IZ ČLANKA 1.

      Osobe

               Ime

               Podaci za utvrđivanje identiteta

               Razlozi

               Datum uvrštenja na popis

               1.

               Pukovnik Taher Juwadi

               Četvrti u zapovjednom lancu revolucionarne garde

               Ključni član Qadhafijevog režima.

               23.05.2011.

      Subjekti

               Ime

               Podaci za utvrđivanje identiteta

               Razlozi

               Datum uvrštenja na popis

               1.

               Afriqiyah Airways

                           Afriqiyah Airways

                           Prvi kat

                           Waha Building

                           273, Omar Almokhtar Street

                           P.O.Box 83428

                           Tripoli, Libija

                           e-pošta: afriqiyah@afriqiyah.aero

               Libijsko društvo kći/u vlasništvu trgovačkog društva Libyan African Investment Portfolio, subjekta koji je u vlasništvu i pod nadzorom režima i koji je imenovan u uredbi EU-a.

               23.05.2011.


title: Provedbena uredba Komisije (EU) 2017/456 оd 15. ožujka 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               16.3.2017

               HR

               Službeni list Europske unije

               L 71/18

         PROVEDBENA UREDBA KOMISIJE (EU) 2017/456
   оd 15. ožujka 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. ožujka 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  184,2

                  MA

                  96,4

                  SN

                  196,7

                  TN

                  182,1

                  TR

                  84,7

                  ZZ

                  148,8

                  0707 00 05

                  TR

                  181,1

                  ZZ

                  181,1

                  0709 93 10

                  MA

                  45,7

                  TR

                  149,7

                  ZZ

                  97,7

                  0805 10 22 , 0805 10 24 , 0805 10 28

                  EG

                  44,2

                  IL

                  80,2

                  MA

                  51,7

                  TN

                  49,0

                  TR

                  72,8

                  ZZ

                  59,6

                  0805 50 10

                  EG

                  68,9

                  TR

                  70,0

                  ZZ

                  69,5

                  0808 10 80

                  CL

                  122,2

                  CN

                  154,7

                  US

                  105,5

                  ZZ

                  127,5

                  0808 30 90

                  AR

                  126,5

                  CL

                  126,5

                  CN

                  84,3

                  TR

                  148,9

                  ZA

                  118,6

                  ZZ

                  121,0

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 862/2014 оd 7. kolovoza 2014. o izmjeni Provedbene uredbe Komisije (EU) br. 496/2011 u pogledu naziva nositelja odobrenja natrijeva benzoata kao dodatka hrani za životinje  Tekst značajan za EGP

text:
               8.8.2014

               HR

               Službeni list Europske unije

               L 235/12

         PROVEDBENA UREDBA KOMISIJE (EU) br. 862/2014
   оd 7. kolovoza 2014.
   o izmjeni Provedbene uredbe Komisije (EU) br. 496/2011 u pogledu naziva nositelja odobrenja natrijeva benzoata kao dodatka hrani za životinje
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:

               (1)

               U skladu s člankom 13. stavkom 3. Uredbe (EZ) br. 1831/2003 društvo Taminco BVBA podnijelo je zahtjev za promjenu naziva nositelja odobrenja kako je određeno Provedbenom uredbom Komisije (EU) br. 496/2011 (2).

               (2)

               Podnositelj zahtjeva tvrdi da je, s učinkom od 6. ožujka 2014., od društva Kemira Oyj preuzeo poslovanje dodacima hrani za životinje i da je sada vlasnik prava na stavljanje na tržište natrijeva benzoata kao dodatka hrani za životinje. Podnositelj zahtjeva dostavio je dokumente u prilog svojim tvrdnjama.

               (3)

               Predložena promjena uvjeta odobrenja u potpunosti je administrativne prirode i ne podrazumijeva novu procjenu dotičnog dodatka. Europska agencija za sigurnost hrane obaviještena je o zahtjevu.

               (4)

               Kako bi se podnositelju zahtjeva omogućilo korištenje prava stavljanja na tržište pod nazivom Taminco Finland Oy, potrebno je izmijeniti uvjete odobrenja.

               (5)

               Stoga Provedbenu uredbu (EU) br. 496/2011 treba na odgovarajući način izmijeniti.

               (6)

               Budući da izmjena uvjeta odobrenja nije povezana sa sigurnosnim razlozima, primjereno je osigurati prijelazno razdoblje tijekom kojeg se mogu iskoristiti postojeće zalihe.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 496/2011
   U drugom stupcu Priloga riječi „Kemira Oyj” zamjenjuju se riječima „Taminco Finland Oy”.
   Članak 2.
   Prijelazne mjere
   Postojeće zalihe dodatka hrani za životinje proizvedene i označene prije 28. kolovoza 2014. u skladu s pravilima koja su bila na snazi prije 28. kolovoza 2014. mogu se nastaviti stavljati na tržište i upotrebljavati do njihova isteka.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. kolovoza 2014.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  Provedbena uredba Komisije (EU) br. 496/2011 od 20. svibnja 2011. o odobrenju natrijevog benzoata kao dodatka hrani za životinje za odbijenu prasad (nositelj odobrenja Kemira Oyj) (SL L 134, 21.5.2011., str. 9.).


title: Provedbena uredba Vijeća (EU) br. 1000/2011 od 10. listopada 2011. o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus

text:
               18/Sv. 014

               HR

               Službeni list Europske unije

               40

         32011R1000

               L 265/8

               SLUŽBENI LIST EUROPSKE UNIJE

               10.10.2011.

      PROVEDBENA UREDBA VIJEĆA (EU) br. 1000/2011
   od 10. listopada 2011.
   o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 765/2004 od 18. svibnja 2006. o mjerama ograničavanja u odnosu na Bjelarus (1), a posebno njezin članak 8.a stavak 1.,
   budući da:

               (1)

               Vijeće je 18. svibnja 2006. donijelo Uredbu (EZ) br. 765/2006.

               (2)

               S obzirom na ozbiljnost stanja u Bjelarusu, u popis fizičkih i pravnih osoba, subjekata i tijela koji podliježu mjerama ograničavanja kako je određen u Prilogu I.A Uredbi (EZ) br. 765/2006 trebalo bi uvrstiti dodatne osobe i subjekte.

               (3)

               Nadalje, informacije o određenim osobama i subjektu na popisu u Prilogu I.A toj Uredbi trebalo bi ažurirati,

         DONIJELO JE OVU UREDBU:
   Članak 1.
   Osobe navedene u Prilogu I. ovoj Uredbi dodaju se popisu određenom u Prilogu I.A Uredbi (EZ) br. 765/2006.
   Članak 2.
   U Prilogu I.A Uredbi (EZ) br. 765/2006, unosi za sljedeće osobe i subjekt mijenjaju se odgovarajućim unosima određenim u Prilogu II. ovoj Uredbi.

               (1)

               Mazouka Siarhei

               (2)

               Bazanau, Aliaksandr Viktaravich

               (3)

               Peftiev Vladimir

               (4)

               Ipatau, Vadzim Dzmitryevich

               (5)

               Bushnaia, Natallia Uladzimirauna

               (6)

               Bushchyk, Vasil Vasilievich

               (7)

               Katsuba, Sviatlana Piatrouna

               (8)

               Kisialiova, Nadzeia Mikalaeuna

               (9)

               Padaliak, Eduard Vasilievich

               (10)

               Rakhmanava, Maryna Iurievna

               (11)

               Shchurok, Ivan Antonavich

               (12)

               Sport-Pari

               (13)

               Shadryna, Hanna Stanislavauna.

         Članak 3.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 10. listopada 2011.

            Za Vijeće

            Predsjednica

         C. ASHTON

      (1)  SL L 134, 20.5.2006., str. 1.
   PRILOG I.

      Osobe iz članka 1.

               Nazivi Transkripcija bjelaruskog načina pisanja na engleskom jeziku Transkripcija ruskog načina pisanja na engleskom jeziku

               Nazivi (bjelaruski način pisanja)

               Nazivi (ruski način pisanja)

               Datum i mjesto rođenja

               Položaj

               1.

               Kamisarau, Valery Mikalayevich Komissarov, Valeri Nikolaevich

               Камiсараў Валерый Мiкалаевiч

               Комиссаров Валерий Николаевич

               Sudac Suda grada Minska. Kao predsjednik sudskog vijeća, odbio je žalbe protiv kazni političkim aktivistima i aktivistima civilnog društva Dmitriju Daškeviču, Eduardu Lobovu, Aleksandru Otroščenkovu, Dmitriju Noviku i Aleksandru Molčanovu. Ta su suđenja predstavljala jasno kršenje Zakona o kaznenom postupku.

               2.

               Scjapurka, Uladzimir Mihajlavič Stepurko, Vladimir Mihajlovič

               Сцяпурка Уладзiмiр Мiхайлавiч

               Степурко Владимир Михайлович

               Sudac Suda grada Minska. Kao predsjednik sudskog vijeća odbacio je žalbe protiv kazni političkim aktivistima i aktivistima civilnog društva Irini Halip, Sergeju Marcelevu, Pavelu Severinecu, Dmitriju Bondarenku, Dmitriju Doronjinu, Sergeju Kazakovu, Vladimiru Lobanu, Vitaliju Macukeviču, Evgeniju Sekretu i Olegu Fedorkeviču. Ta su suđenja predstavljala jasno kršenje Zakona o kaznenom postupku.

               3.

               Khrypach, Siarhei Fiodaravich Khripach, Sergei Fiodorovich

               Хрыпач Сяргей Фёдаравiч

               Хрипач Сергей Федорович

               Sudac Suda grada Minska. Kao predsjednik sudskog vijeća, odbacio je žalbe protiv kazni bivšim predsjedničkim kandidatima Andreju Sanikovu, Nikolaju Statkeviču, Dmitriju Usu, Vladimiru Nekljajevu, političkim aktivistima i aktivistima civilnog društva Andreju Dmitrievu, Ilji Vasileviču, Fiodoru Mirzajanovu, Olegu Gnedčku, Vladimiru Jeriomenoku, Andreju Pozniaku, Aleksandru Klaskovskom, Aleksandru Kviatkeviču, Artiomu Gribkovu, Dmitriju Bulanovu te, kao član sudskog vijeća, Dmitriju Daškeviču, Eduardu Lobovu, Aleksandru Otroščenkovu, Dmitriju Noviku i Aleksandru Molčanovu. Ta su suđenja predstavljala jasno kršenje Zakona o kaznenom postupku.

               4.

               Nazaranka, Vasil Andreyevich Nazarenko, Vasili Andreevich

               Назаранка Васiль Андрэевiч

               Назаренко Василий Андреевич

               Sudac Suda grada Minska. Kao predsjednik sudskog vijeća, odbio je žalbe protiv kazni političkim aktivistima i aktivistima civilnog društva Vasiliju Parfenkovu, a kao član sudskog vijeća, Dmitriju Daškeviču i Eduardu Lobovu. Ta su suđenja predstavljala jasno kršenje Zakona o kaznenom postupku.

               5.

               Kamarouskaya, Volha Paulauna Komarovskaia, Olga Pavlovna

               Камароўская Вольга Паўлаўна

               Комаровская Ольга Павловна

               Sutkinja Suda grada Minska. Kao članica sudskog vijeća odbacila je žalbe protiv kazni bivšem predsjedničkom kandidatu Andreju Sanikoviu, političkim aktivistima i aktivistima civilnog društva Irini Halip, Sergeju Marcelevu, Pavelu Severinecu, Aleksandru Otroščenkovu, Dmitriju Noviku, Aleksandru Molčanovu, Ilji Vasileviču, Fjodoru Mirzajanovu, Olegu Gnedčiku, Vladimiru Jeriomenoku, Dmitriju Doroninu, Sergeju Kazakovu, Vladimiru Lobanu, Vitaliju Macukeviču, Evgeniju Sekretu i Olegu Fedorkeviču. Ta su suđenja predstavljala jasno kršenje Zakona o kaznenom postupku.

               6.

               Zaitsava, Viktoryia Henadzeuna Zaitseva, Viktoria Gennadievna

               Зайцава Вiкторыя Генадзеўна

               Зайцева Виктория Геннадьевна

               Sutkinja Suda grada Minska. Kao članica sudskog vijeća odbacila je žalbe protiv kazni bivšem predsjedničkom kandidatu Andreju Sanikoviu, političkim aktivistima i aktivistima civilnog društva Ilji Vasileviču, Fjodoru Mirzajanovu, Olegu Gnedčiku, i Vladimiru Jeriomenoku. Suđenje je predstavljalo jasno kršenje Zakona o kaznenom postupku.

               7.

               Unukevich, Tamara Vasileuna Vnukevich, Tamara Vasilievna

               Унукевiч Тамара Васiлеўна

               Внукевич Тамара Васильевна

               Sutkinja Suda grada Minska. Kao članica sudskog vijeća odbacila je žalbe protiv kazni političkim aktivistima i aktivistima civilnog društva Irini Halip, Sergeju Marcelevu i Pavelu Severinecu. Suđenje je predstavljalo jasno kršenje Zakona o kaznenom postupku.

               8.

               Krot, Ihar Uladzimiravich Krot, Igor Vladimirovich

               Крот Iгар Уладзiмiравiч

               Крот Игорь Владимирович

               Sudac Suda grada Minska. Kao član sudskog vijeća odbacio je žalbu protiv kazne političkom aktivistu Vasiliju Parfenkovu. Suđenje je predstavljalo jasno kršenje Zakona o kaznenom postupku.

               9.

               Hrobastau, Uladzimir Ivanavič Hrobostov, Vladimir Ivanovič

               Хробастаў Уладзiмiр Iванавiч

               Хробостов Владимир Иванович

               Sudac Suda grada Minska. Kao član sudskog vijeća odbacio je žalbu protiv kazne političkom aktivistu Vasiliju Parfenkovu. Suđenje je predstavljalo jasno kršenje Zakona o kaznenom postupku.

               10.

               Ihnatovich-Mishneva, Liudmila Ignatovich-Mishneva, Liudmila

               Iгнатовiч-Мiшнева Людмiла

               Игнатович-Мишнева Людмила

               Državna odvjetnica gradskog suda u Minsku koja je 2011. odbacila žalbu na kaznu Dmitrija Daškeviča i Eduarda Lobova, aktivista skupine Molodoi Front (Mlada fronta) Suđenje je predstavljalo jasno kršenje Zakona o kaznenom postupku.

               11.

               Yarmalitski, Siarhei Uladzimiravich Ermolitski, Sergei Vladimirovich (Yermolitski, Sergei Vladimirovich)

               Ярмалiцкi Сяргей Уладзiмiравiч

               Ермолицкий Сергей Владимирович

               Upravitelj zatvora u Šklovu. Odgovoran je za nehumano postupanje s pritvorenicima i progon bivšeg predsjedničkog kandidata Nikolaja Statkeviča koji je zatvoren u vezi s događajima od 19. prosinca 2010. te drugih zatvorenika.

               12.

               Kavaliou, Aliaksandr Mikhailavich Kovalev, Aleksandr Mikhailovich

               Кавалёў Аляксандр Мiхайлавiч

               Ковалёв Александр Михайлович

               Upravitelj zatvora u Gorkom. Bio je odgovoran za nehumano postupanje s pritvorenicima, a posebno za progon i mučenje aktivista civilnog društva Dmitrija Daškeviča koji je bio zatvoren u vezi s izborima 19. prosinca 2010. te represijom protiv civilnog društva i demokratske oporbe.

               13.

               Paluyan, Uladzimir Mikalayevich Paluyan, Vladimir Nikolaevich

               Палуян Уладзiмiр Мiкалаевiч

               Полуян Владимир Николаевич

               1961., selo Nekraševiči u okrugu Kareliči regije Hrodna

               Ministar poreza i pristojbi. Nadzire porezna tijela koja podupiru kazneni predmet protiv Bjaljackog pod krinkom utaje poreza. Bjaljacki je bio aktivan u obrani i pomaganju žrtvama represije u vezi s izborima od 19. prosinca 2010. i nasiljem protiv civilnog društva i demokratske oporbe.

               14.

               Kornau, Uladzimir Uladzimiravich Kornov, Vladimir Vladimirovich

               Корнаў Уладзiмiр Уладзiмiравiч

               Корнов Владимир Владимирович

               Sudac gradskog suda u Minsku koji je odobrio odbacivanje žalbe Bjaljackoga. Bjaljacki je bio aktivan u obrani i pomaganju žrtvama represije u vezi s izborima od 19. prosinca 2010. i nasiljem protiv civilnog društva i demokratske oporbe.

               15.

               Shastakou Maksim Aleksandrauvich (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich) Shestakov, Maksim Aleksandrovich

               Шастакоў Максiм Александравiч

               Шестаков Максим Александрович

               Državni odvjetnik koji je predstavilo predmet protiv Bjaljackog pred okružnim sudom Pervomajski u Minsku nakon što je Bljajacki sudu podnio zahtjev u vezi s pritvaranjem. Bjaljacki je bio aktivan u obrani i pomaganju žrtvama represije u vezi s izborima od 19. prosinca 2010. i nasiljem protiv civilnog društva i demokratske oporbe.

               16.

               Herasimovich Volha Ivanavna (Herasimovich Volha Ivanovna) Gerasimovich Olga Ivanovna

               Герасiмовiч Вольга Иванаўна (Герасiмовiч Вольга Иваноўна)

               Герасимович Ольга Ивановна

               Državna odvjetnica koja je zastupala predmet protiv Bjaljackog pred gradskim sudom u Minsku nakon što je Bljajacki sudu podnio zahtjev u vezi s pritvaranjem. Bjaljacki je bio aktivan u obrani i pomaganju žrtvama represije u vezi s izborima od 19. prosinca 2010. i nasiljem protiv civilnog društva i demokratske oporbe.

         PRILOG II.

      Osobe i subjekti iz članka 2.

               Nazivi Transkripcija bjelaruskog načina pisanja na engleskom jeziku Transkripcija ruskog načina pisanja na engleskom jeziku

               Ime na bjelaruskom

               Ime na ruskom

               Datum i mjesto rođenja

               Položaj

               1.

               Mazouka, Kiryl Viktaravich Mazovka, Kirill Viktorovich

               Мазоўка Кiрыл Вiктаравiч

               Мазовка Кирилл Викторович

               Državni odvjetnik u predmetu Daškevič-Lobov. Dmitrij Daškevič i Eduard Lobov, aktivisti organizacije Molodoi Front (Mlada fronta), osuđeni su na zatvorsku kaznu u trajanju od nekoliko godina zbog „huliganizma”. Povod za njihovo zatvaranje bilo je njihovo aktivno sudjelovanje u izbornoj kampanji u prosincu 2010. u kojoj su podupirali jednog od kandidata oporbe.

               2.

               Bazanau, Aliaksandr Viktaravich Bazanov, Aleksandr Viktorovich

               Базанаў Аляскандр Вiктаравiч

               Базанов Александр Викторович

               Kazakstan, 26.11.1962.

               Ravnatelj informacijskog i analitičkog centra predsjedničke administracije.

               3.

               Peftiev Vladimir Peftiev Vladimir Pavlovič

               Пефцiеў Уладзiмiр Паўлавiч

               Пефтиев Владимир Павлович

               1. srpnja 1957. Berdjansk, Zaporožskaja Oblast, Ukrajina Br. sadašnje putovnice: MP2405942

               Osoba povezana s predsjednikom Lukašenkom, Viktarom Lukašenkom i Dzmitrijem Lukašenkom. Savjetnik za gospodarstvo predsjednika Lukašenka i ključni financijski pokrovitelj Lukašenkovog režima. Većinski dioničar i Predsjednik vijeća dioničara Beltechexporta, najvećeg trgovačkoga društva za izvoz/uvoz obrambenih proizvoda u Bjelarusu.

               4.

               Ipatau, Vadzim Dzmitryevich Ipatov, Vadim Dmitrievich

               Iпатаў Вадзiм Дзмiтрыевiч

               Ипатов Вадим Дмитриевич

               Zamjenik predsjednika Središnjeg izbornog povjerenstva. Kao član Središnjeg izbornog povjerenstva bio je odgovoran za kršenja međunarodnih izbornih normi na predsjedničkim izborima 19. prosinca 2010.

               5.

               Bushnaia, Natallia Uladzimirauna (Bushnaya, Natallia Uladzimirauna) Bushnaia, Natalia Vladimirovna (Bushnaya, Natalya Vladimirovna)

               Бушная Наталля Уладзiмiраўна

               Бушная, Наталья Владимировна

               1953., Mogilev

               Članica Središnjeg izbornog povjerenstva. Kao članica Središnjeg izbornog povjerenstva bila je odgovorna za kršenja međunarodnih izbornih normi na predsjedničkim izborima 19. prosinca 2010.

               6.

               Bushchyk, Vasil Vasilievich Bushchik, Vasili Vasilievich

               Бушчык Васiль Васiльевiч

               Бущик, Василий Васильевич

               Član Središnjeg izbornog povjerenstva. Kao član Središnjeg izbornog povjerenstva bio je odgovoran za kršenja međunarodnih izbornih normi na predsjedničkim izborima 19. prosinca 2010.

               7.

               Katsuba, Sviatlana Piatrouna Katsubo, Svetlana Petrovna

               Кацуба Святлана Пятроўна

               Кацубо, Светлана Петровна

               Članica Središnjeg izbornog povjerenstva. Kao članica Središnjeg izbornog povjerenstva bila je odgovorna za kršenja međunarodnih izbornih normi na predsjedničkim izborima 19. prosinca 2010.

               8.

               Kisialiova, Nadzeia Mikalaeuna (Kisyaliova, Nadzeya Mikalaeuna) Kiseleva, Nadezhda Nikolaevna

               Кiсялёва Надзея Мiкалаеўна

               Киселева, Надежда Николаевна

               Članica Središnjeg izbornog povjerenstva. Kao članica Središnjeg izbornog povjerenstva bila je odgovorna za kršenja međunarodnih izbornih normi na predsjedničkim izborima 19. prosinca 2010.

               9.

               Padaliak, Eduard Vasilievich (Padalyak, Eduard Vasilyevich) Podoliak, Eduard Vasilievich (Podolyak, Eduard Vasilyevich)

               Падаляк Эдуард Васiльевiч

               Подоляк, Эдуард Васильевич

               Član Središnjeg izbornog povjerenstva. Kao član Središnjeg izbornog povjerenstva bio je odgovoran za kršenja međunarodnih izbornih normi na predsjedničkim izborima 19. prosinca 2010.

               10.

               Rakhmanava, Maryna Iurievna Rakhmanova, Marina Iurievna

               Рахманава Марына Юр’еўна

               Рахманова, Марина Юрьевна

               Članica Središnjeg izbornog povjerenstva. Kao članica Središnjeg izbornog povjerenstva bila je odgovorna za kršenja međunarodnih izbornih normi na predsjedničkim izborima 19. prosinca 2010.

               11.

               Shchurok, Ivan Antonavich Shchurok, Ivan Antonovich

               Шчурок Iван Антонавiч

               Щурок, Иван Антонович

               Član Središnjeg izbornog povjerenstva. Kao član Središnjeg izbornog povjerenstva bio je odgovoran za kršenja međunarodnih izbornih normi na predsjedničkim izborima 19. prosinca 2010.

               12.

               Sport-Pari

               ЗАО „Спорт-пари” (оператор республиканской лотереи)

               Subjekt pod nadzorom Vladimira Peftieva u suradnji s Dzmitryjem Aliaksandravichem Lukašenkom koji nadzire Predsjednički sportski klub, koji ima zakonski propisan većinski državni udio u društvu Sport-Parij.

               13.

               Shadryna, Hanna Stanislavauna Shadrina, Anna Stanislavovna

               Шадрына Ганна Станiславаўна

               Шадрина Анна Станиславовна

               Bivša glavna urednica novina „Sovietskaia Belarus”.


title: Provedbena uredba Komisije (EU) 2016/190 оd 12. veljače 2016. o izmjeni Provedbene uredbe (EU) 2015/1164 o utvrđivanju količinskog ograničenja za izvoz šećera izvan kvote do kraja tržišne godine 2015./2016. i izmjeni Provedbene uredbe (EU) 2015/1803

text:
               13.2.2016

               HR

               Službeni list Europske unije

               L 38/3

         PROVEDBENA UREDBA KOMISIJE (EU) 2016/190
   оd 12. veljače 2016.
   o izmjeni Provedbene uredbe (EU) 2015/1164 o utvrđivanju količinskog ograničenja za izvoz šećera izvan kvote do kraja tržišne godine 2015./2016. i izmjeni Provedbene uredbe (EU) 2015/1803
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 139. stavak 2. i članak 144. stavak 1. točku (g),
   uzimajući u obzir Uredbu Komisije (EZ) br. 951/2006 od 30. lipnja 2006. o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera (2), a posebno njezin članak 7.e u vezi s člankom 9. stavkom 1.,
   budući da:

               (1)

               U skladu s člankom 139. stavkom 1. prvim podstavkom točkom (d) Uredbe (EU) br. 1308/2013 šećer ili izoglukoza koji se proizvedu tijekom tržišne godine, a koji premašuju kvotu iz članka 136. te Uredbe mogu se izvoziti samo u okviru količinskog ograničenja koje treba utvrditi Komisija.

               (2)

               Detaljna provedbena pravila za izvoz izvan kvote, a posebno o izdavanju izvoznih dozvola, utvrđena su u Uredbi (EZ) br. 951/2006.

               (3)

               Za tržišnu godinu 2015./2016. prvobitno je procijenjeno da će utvrđivanje količinskog ograničenja na 650 000 tona u ekvivalentu bijelog šećera za izvoz šećera izvan kvote biti u skladu s potražnjom na tržištu. Navedeno ograničenje utvrđeno je Provedbenom uredbom Komisije (EU) 2015/1164 (3). Međutim prema najnovijim procjenama očekuje se da će proizvodnja šećera izvan kvote dosegnuti 4 150 000 tona. Stoga je potrebno osigurati dodatne mogućnosti tržišnog plasmana za šećer izvan kvote.

               (4)

               Uzimajući u obzir da gornja granica WTO-a za izvoz u tržišnoj godini 2015./2016. nije u potpunosti iskorištena, prikladno je povećati količinska ograničenja za izvoz šećera izvan kvote za 700 000 tona kako bi se proizvođačima šećera u Uniji otvorile dodatne poslovne mogućnosti.

               (5)

               Provedbenu uredbu (EU) 2015/1164 trebalo bi na odgovarajući način izmijeniti.

               (6)

               Kako bi se omogućilo podnošenje zahtjeva za izvozne dozvole u vezi s dodatnim količinama šećera izvan kvote, trebalo bi ukinuti suspenziju podnošenja zahtjeva predviđenu člankom 1. stavkom 3. Provedbene uredbe Komisije (EU) 2015/1803 (4).

               (7)

               Provedbenu uredbu (EU) 2015/1803 trebalo bi na odgovarajući način izmijeniti.

               (8)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   U članku 1. Provedbene uredbe (EU) 2015/1164 stavak 1. zamjenjuje se sljedećim:

      „1.   Za tržišnu godinu 2015./2016. količinsko ograničenje iz članka 139. stavka 1. prvog podstavka točke (d) Uredbe (EU) 1308/2013 za izvoz bijelog šećera izvan kvote obuhvaćenog oznakom KN 1701 99 bez subvencija iznosi 1 350 000 tona.”

   Članak 2.
   U članku 1. Provedbene uredbe (EU) 2015/1803 briše se stavak 3.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. veljače 2016.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL L 178, 1.7.2006., str. 24.

      (3)  Provedbena uredba Komisije (EU) 2015/1164 od 15. srpnja 2015. o utvrđivanju količinskog ograničenja za izvoz šećera i izoglukoze izvan kvote do kraja tržišne godine 2015./2016. (SL L 188, 16.7.2015., str. 28.).

      (4)  Provedbena uredba Komisije (EU) 2015/1803 od 7. listopada 2015. o utvrđivanju postotka prihvaćanja za izdavanje izvoznih dozvola, odbijanju zahtjeva za izvozne dozvole i suspenziji podnošenja zahtjeva za izvozne dozvole za šećer izvan kvote (SL L 263, 8.10.2015., str. 31.).


title: Provedbena uredba Komisije (EU) 2015/2014 оd 11. studenoga 2015. o utvrđivanju provedbenih tehničkih standarda o postupcima i predlošcima za podnošenje informacija nadzorniku grupe i za razmjenu informacija među nadzornim tijelima u skladu s Direktivom 2009/138/EZ Europskog parlamenta i Vijeća (Tekst značajan za EGP)

text:
               12.11.2015

               HR

               Službeni list Europske unije

               L 295/11

         PROVEDBENA UREDBA KOMISIJE (EU) 2015/2014
   оd 11. studenoga 2015.
   o utvrđivanju provedbenih tehničkih standarda o postupcima i predlošcima za podnošenje informacija nadzorniku grupe i za razmjenu informacija među nadzornim tijelima u skladu s Direktivom 2009/138/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebno njezin članak 249. stavak 4.,
   budući da:

               (1)

               Ne dovodeći u pitanje druge oblike suradnje i razmjene informacija koje se mogu odvijati dvostrano ili višestrano među nadzornim tijelima, postupci i predlošci osobito su potrebni kako bi se omogućila učinkovita i usklađena razmjena informacija među nadzornim tijelima unutar kolegija nadzornika jer bi kolegij nadzornika trebao biti glavna platforma za razmjenu informacija među nadzornim tijelima grupe.

               (2)

               Ti postupci i predlošci namijenjeni su nadzornim tijelima unutar kolegija nadzornika koja u okviru koordinacijskog sporazuma odlučuju o informacijama koje su potrebne za djelatnosti kolegija nadzornika i načinima na koje bi se trebale razmjenjivati u skladu s člankom 357. Delegirane uredbe Komisije (EU) 2015/35 (2).

               (3)

               Za djelotvoran i učinkovit nadzor zahtijeva se da se pri razmjeni informacija i suradnji među nadzornim tijelima uzmu u obzir priroda, opseg i složenost grupe, dostupnost i vrsta informacija te najnoviji i relevantni podaci.

               (4)

               Ova se Uredba temelji na nacrtu provedbenih tehničkih standarda koji je Komisiji dostavilo Europsko nadzorno tijelo za osiguranje i strukovno mirovinsko osiguranje.

               (5)

               Europsko nadzorno tijelo za osiguranje i strukovno mirovinsko osiguranje provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za osiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (3),

         DONIJELA JE OVU UREDBU:
   Članak 1.
   Razmjena informacija među nadzornim tijelima unutar kolegija nadzornika
   Nadzorna tijela unutar kolegija nadzornika razmjenjuju sustavno informacije, barem na godišnjoj osnovi ili prema potrebi na ad hoc osnovi.
   Članak 2.
   Rok za razmjenu informacija
   1.   Nadzorna tijela unutar kolegija nadzornika dogovaraju rok za razmjenu svih informacija koje se razmjenjuju sustavno ili na ad hoc osnovi.
   2.   Predmetna nadzorna tijela unaprijed se obavješćuju o odstupanjima od dogovorenih rokova uz odgovarajuće obrazloženje.
   Članak 3.
   Načini razmjene informacija
   Nadzorna tijela unutar kolegija nadzornika dogovaraju zaštićeni elektronički oblik za razmjenu informacija i format podataka u kojem će se te informacije razmjenjivati.
   Članak 4.
   Valuta
   Osim ako nadzorna tijela unutar kolegija nadzornika drugačije odluče u okviru koordinacijskog sporazuma sklopljenog u skladu s člankom 248. stavkom 4. Direktive 2009/138/EZ, nadzorna tijela iskazuju iznose u okviru razmjene informacija unutar kolegija nadzornika u valuti u kojoj su informacije iskazane.
   Članak 5.
   Jezik
   Osim ako nadzorna tijela unutar kolegija nadzornika drugačije odluče u okviru koordinacijskog sporazuma sklopljenog u skladu s člankom 248. stavkom 4. Direktive 2009/138/EZ, nadzorna tijela razmjenjuju informacije na jeziku koji se najbolje razumije u okviru kolegija nadzornika.
   Članak 6.
   Pregled informacija koje treba razmjenjivati unutar kolegija nadzornika
   Nadzornik grupe drugim nadzornim tijelima unutar kolegija nadzornika dostavlja pregled informacija koje treba razmjenjivati u skladu s člankom 357. Delegirane uredbe (EU) 2015/35 koristeći se predloškom iz Priloga I. ovoj Uredbi.
   Članak 7.
   Podnošenje glavnih zaključaka nakon postupka nadzornog pregleda
   1.   Druga nadzorna tijela unutar kolegija nadzornika nadzorniku grupe podnose glavne zaključke donesene nakon postupka nadzornog pregleda provedenog na razini pojedinačnog društva u skladu s člankom 357. stavkom 2. točkom (c) Delegirane uredbe (EU) 2015/35 koristeći se predloškom iz Priloga II. ovoj Uredbi.
   2.   Nadzornik grupe drugim nadzornim tijelima unutar kolegija nadzornika podnosi glavne zaključke donesene nakon postupka nadzornog pregleda provedenog na razini grupe u skladu s člankom 357. stavkom 3. točkom (a) podtočkom iii. Delegirane uredbe (EU) 2015/35 koristeći se predloškom iz Priloga II. ovoj Uredbi.
   Članak 8.
   Suradnja i razmjena informacija među nadzornim tijelima izvan kolegija nadzornika
   1.   Ako nadzorno tijelo unutar kolegija nadzornika razmjenjuje informacije koje su relevantne za nadzor grupe s nekim od drugih nadzornih tijela unutar kolegija nadzornika na dvostranoj ili višestranoj osnovi, to nadzorno tijelo nadzorniku grupe dostavlja te informacije u razumnom roku. Nadzornik grupe osigurava da se svim drugim dotičnim nadzornim tijelima unutar kolegija nadzornika informacije dostave na sljedećem sastanku kolegija nadzornika ili prije toga.
   2.   Ako nadzorno tijelo unutar kolegija nadzornika primi od treće strane informacije koje su relevantne za nadzor grupe i razmjenjuje te informacije s nekim od drugih nadzornih tijela unutar kolegija nadzornika, to nadzorno tijelo u razumnom roku te informacije dostavlja nadzorniku grupe u najvećoj mjeri u kojoj je to moguće, poštujući ograničenja u pogledu povjerljivosti koje zahtijeva treća strana ili u skladu sa zakonodavstvom. Nadzornik grupe osigurava da se svim drugim dotičnim nadzornim tijelima unutar kolegija nadzornika informacije dostave na sljedećem sastanku kolegija nadzornika ili prije toga.
   Članak 9.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 335, 17.12.2009., str. 1.

      (2)  Delegirana uredba Komisije (EU) 2015/35 od 10. listopada 2014. o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 12, 17.1.2015., str. 1.).

      (3)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).

      PRILOG I.

         Pregled informacija koje treba razmjenjivati unutar kolegija nadzornika

                     Vrsta informacija

                     Naziv društva

                     Izvješće o solventnosti i financijskom stanju

                     Redovito nadzorno izvješće

                     Predlošci za kvantitativno izvješćivanje

                     Glavni zaključci postupka nadzornog pregleda

                     Ostali odabrani podaci

                  Sudjelujuće društvo

                  Element

                  Učestalost

                  Rok

                  Društvo kći

                  Element

                  Učestalost

                  Rok

                  Drugo povezano društvo

                  Element

                  Učestalost

                  Rok

            U pregledu se utvrđuju elementi informacija koje treba razmjenjivati, uključujući relevantne dijelove narativnih izvješća, relevantne predloške za kvantitativno izvješćivanje, glavne zaključke nakon postupka nadzornog pregleda i ostale odabrane podatke zajedno s rokovima i učestalosti, kako je dogovoreno unutar kolegija nadzornika.

      PRILOG II.

         Podnošenje glavnih zaključaka postupka nadzornog pregleda

                     Naziv pojedinačnog društva ili grupe

                  Rezultat procjene rizika i relevantne planirane nadzorne aktivnosti

                  Opis

                  Nalazi izravnih nadzora/provjera i neizravnih nadzora

                  Opis

                  Relevatne nadzorne mjere

                  Opis

            Glavni zaključci nakon postupka nadzornog pregleda uključuju rezultat procjene rizika, relevantne planirane nadzorne aktivnosti, nalaze izravnih nadzora, izravnih provjera i neizravnih nadzora te relevantne nadzorne mjere kako je dogovoreno unutar kolegija nadzornika.


title: Provedbena uredba Komisije (EU) 2016/2237 оd 12. prosinca 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               13.12.2016

               HR

               Službeni list Europske unije

               L 337/13

         PROVEDBENA UREDBA KOMISIJE (EU) 2016/2237
   оd 12. prosinca 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. prosinca 2016.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  106,0

                  TN

                  123,9

                  TR

                  109,6

                  ZZ

                  113,2

                  0707 00 05

                  MA

                  77,0

                  TR

                  166,4

                  ZZ

                  121,7

                  0709 93 10

                  MA

                  144,0

                  TR

                  161,6

                  ZZ

                  152,8

                  0805 10 20

                  TR

                  66,3

                  ZA

                  27,9

                  ZZ

                  47,1

                  0805 20 10

                  MA

                  68,8

                  ZZ

                  68,8

                  0805 20 30 , 0805 20 50 , 0805 20 70 , 0805 20 90

                  IL

                  112,8

                  JM

                  112,0

                  TR

                  81,5

                  ZZ

                  102,1

                  0805 50 10

                  TR

                  86,1

                  ZZ

                  86,1

                  0808 10 80

                  US

                  97,3

                  ZA

                  36,6

                  ZZ

                  67,0

                  0808 30 90

                  CN

                  89,2

                  ZZ

                  89,2

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 594/2014 оd 3. lipnja 2014. o utvrđivanju provedbenih tehničkih standarda o obliku obavijesti u skladu s člankom 17. stavkom 1. Uredbe (EU) br. 346/2013 Europskog parlamenta i Vijeća o europskim fondovima za socijalno poduzetništvo  Tekst značajan za EGP

text:
               4.6.2014

               HR

               Službeni list Europske unije

               L 165/44

         PROVEDBENA UREDBA KOMISIJE (EU) br. 594/2014
   оd 3. lipnja 2014.
   o utvrđivanju provedbenih tehničkih standarda o obliku obavijesti u skladu s člankom 17. stavkom 1. Uredbe (EU) br. 346/2013 Europskog parlamenta i Vijeća o europskim fondovima za socijalno poduzetništvo
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 346/2013 Europskog parlamenta i Vijeća od 17. travnja 2013. o europskim fondovima za socijalno poduzetništvo (1), a posebno njezin članak 17. stavak 5.,
   budući da:

               (1)

               Člankom 17. stavkom 1. Uredbe (EU) br. 346/2013 zahtijeva se da nadležno tijelo matične države članice europskog fonda za socijalno poduzetništvo (EuSEF) obavijesti države članice domaćine i Europsko nadzorno tijelo za vrijednosne papire i tržišta kapitala (ESMA) o događajima povezanima s putovnicom upraviteljâ kvalificiranih fondova za socijalno poduzetništvo. Člankom 22. stavkom 3. te Uredbe zahtijeva se od nadležnog tijela matične države članice i da obavijesti nadležna tijela država članica domaćina o uklanjanju upravitelja fonda EuSEF iz registra.

               (2)

               Uzimajući u obzir da ESMA još nije razvila informatički alat namijenjen toj obavijesti, e-pošta je najprikladniji oblik za tu vrstu međusobnog obavješćivanja nadležnih tijela i obavješćivanje ESMA-e. Stoga je potrebno da ESMA sastavi popis relevantnih adresa e-pošte i da se taj popis dostavi svim nadležnim tijelima.

               (3)

               Ova Uredba temelji se na nacrtu provedbenih tehničkih standarda koje je ESMA dostavila Komisiji.

               (4)

               S obzirom na ograničeno područje primjene i učinak oblika za obavješćivanje te uzimajući u obzir da su samo nadležna tijela dužna upotrebljavati utvrđeni posebni oblik, ESMA nije provela javna savjetovanja povezana s uvođenjem tog oblika obavješćivanja. ESMA je zatražila mišljenje Interesne skupine za vrijednosne papire i tržišta kapitala ESMA-e koja je osnovana u skladu s člankom 37. Uredbe (EU) br. 1095/2010 Europskog parlamenta i Vijeća (2),

         DONIJELA JE OVU UREDBU:
   Članak 1.
   Predmet
   Ovom Uredbom utvrđuje se oblik za međusobno obavješćivanje nadležnih tijela i obavješćivanje ESMA-e o informacijama povezanima s nadzorom koje se odnose na događaje predviđene člankom 17. stavkom 1. i člankom 22. stavkom 3. Uredbe (EU) br. 346/2013.
   Članak 2.
   Oblik obavijesti
   Ispunjivanjem obrasca utvrđenog u Prilogu ovoj Uredbi nadležno tijelo matične države članice europskog fonda za socijalno poduzetništvo e-poštom obavješćuje nadležna tijela država članica domaćina i ESMA-u o događajima utvrđenima člankom 17. stavkom 1. i člankom 22. stavkom 3. Uredbe (EU) br. 346/2013.
   Članak 3.
   Popis adresa e-pošte
   Svako nadležno tijelo obavješćuje ESMA-u o adresama e-pošte relevantnima za obavješćivanje o informacijama povezanima s nadzorom.
   ESMA svim nadležnim tijelima dostavlja popis relevantnih adresa e-pošte, uključujući relevantnu adresu e-pošte ESMA-e.
   Članak 4.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. lipnja 2014.

            Za Komisiju

            Predsjednik

         José Manuel BARROSO

      (1)  SL L 115, 25.4.2013., str. 18.

      (2)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala) (SL L 331, 15.12.2010., str. 84.).

      PRILOG
      Obavijest o registraciji upravitelja europskog fonda za socijalno poduzetništvo (EuSEF) ili o ažuriranju već dostavljenih informacija